《花心动·偏忆江南》
宋代·刘焘

偏忆江南，有尘表丰神，世外标格。低傍小桥，斜山疏篱，似向陇格曾识。暗香孤韵冰雪里，初不怕、春寒要勒。问桃杏贤瞒，怎生向前争得。省共萧娘笑摘。玉纤映琼枝，照人一色。澹粉晕酥，多少工夫，到得寿阳宫额。再三留待东君看，管都将、别花不惜。但只恐、南楼又三弄笛。

作者简介：湖州长兴人，字无言。未冠入太学，与陈亨伯等以八俊称。哲宗元祐三年进士。苏轼称其文章典丽。善书法，笔势遒劲，召修阁帖。历任知郓州、秘阁修撰。有《见南山集》。